Gałaria dei Ufisi

Ła Gałaria dei Ufisi, o pì senpleghemente Ufisi (in itałian Galleria degli Ufizzi) el ze on muzeo statałe conosudo, pozisionà visin ła Piasa de ła Sinjoria, intel sentro storego de Firense inte ła rejon Toscana in Itałia. El ze el muzeo pì antigo de l'Eoropa e ła pì granda pinacoteca de arte renascimentałe par l'Unesco. I Ufisi i ze ona de łe atrasion turisteghe pì apresà de Firense e anca on dei muzei de arte pì vizità al mondo. El ze sodivizo in deverse sałe órdenà par stiłe e órdene cronołozego. El muzeo e mostra ópare dal XII al XVIII seoło, ma co łe major ópare renascimentałi al mondo. Ghe ze ópare de artisti come Cimabue, Caravaggio, Leonardo da Vinci, Michelangelo Buonarroti, Rafaello Sanzio, Andrea Mantegna, Tisian, Parmigianino, Peter Paul Rubens, Rembrandt, Canaletto, Sandro Botticelli e altri. Storia Ła costrusion del conpleso dei Ufisi ła ze stà scomisià da Giorgio Vasari intel 1560 par comision del duca Cosimo I de 'Medici, al fin de ospitar i ufisi dei magistrati fiorentini, da chive el nome ufizzi "ufisi". Ła costrusion ła ze na vanti co Alfonso Parigi e Bernardo Buontalenti; conpletà intel 1581 el piano pì alto el ze stà trasformà inte na gałeria par ła so fameja e ospiti, el conservava ła cołesion de sculture romane. Ła corte ła ze łonga e streta verta verso l'Arno ła traversa on órdene dorego chel articoła el spasio sensa ferrmarło, che i storeghi de l'architetura i ło trata come el primo paezajo urban regołarizà in Eoropa. Vasari, pitor e architeto, el gà gonfià ła łunghesa prospetega ricamando co łe cornize continue del teto de łe fasade e cornize interà tra i piani, anca i gradini continui indove se łeva in sima łe fasade del pałaso. Łe nìcie łe se alterna a łe cołone del łojato łevre de sculture de conosisti artisti de l'Otosento. I ufisi i resta soto l'isteso teto i ufisi aministrativi e l'Archivio de Stato. El projeto el intendea mostrare al pian nobiłe łe prime ópare de arte de łe cołesion dei Medici; el piano el ze stà fato da so fioło, el ganduca Francesco I de' Medici. Incaricà l'architeto Buontalenti de projetare ła Tribuna dei Ufisi che mostreà na serie de capołaori inte na stansa, anca giojełi; divenjesto na atrasion inportante de on Grand Tour. Ła sała otagonałe ła ze stà conpleetà intel 1584. Co i ani drio, pì sesion del pałaso ze stà reclutà ma far espozision de tinti e sculture rincurà o comisionà dai Medici. Par tenti ani, da 45 a 50 stanse, ze stà doprà par espozision de tinti dal XIII al XVIII secoło. Tenpi moderni A cauza de ła so granda cołesion, serte ópare dei Ufisi łe ze stà in pasà trasferie inte altri muzei de Firense par ezenpio serte statue del Bargeło. Intel 2006 ze stà conpletà on projeto par slargare el spasio de espozision del muzeo da sirca 6.000 metri (64.000 piè) a cuazi 13.000 metri (139.000 piè), conservando ła vizion pùblega de tante ópare de arte che łe jera normalmente intel depozito. El projeto de restuturasion dei Nóvi Ufisi, scomisià intel 1989, el ze na vanti bendal 2015 al 2017. Gavea el fin de amodernar tute łe sałe e de p' del dopio del spadio de espozision. Anca ze stà prevista na nóva usida e ze stà ajornà i inpianti de iłuminasion, condisionamento e sicuresa. Drio ła costrusion el muzeo el ze senpre restà verto, aca se łe stanse łe ze restà sarà se necesario co łe ópare de arte tenporaneamente spostà inte nantra pozision. Par ezenpio łe stanse del Boticelli e altre do co tinti del primo renascimento łe ze stà sarà par 15 mizi, ma riverte inte l'otobre del 2016. El grando projeto de amodernamento, Nòvi Ufisi, gavea aumentà ła capasità de vizuałizasion da 101 sałe intra ła fin del 2016 slargandose in posti che prima i jera doprà par l'Archivio de Stato de Firense. I Ufisi i gà ospità de pì de do miłioni de vizitatori intel 2016, rendendo ła gałeria pì vizità de l'Itałia. In alta stajon (in particołar in lujo), i tenpi de spetare i połe durare fin sincue ore. I biłieti i ze desponibiłi online in antisipo, anca par scursar e i tenpi de spetare. Łe ópare de ła cołesion de ła Gałerie dei Ufisi łe ze deso disponibiłi par ła vizuałizasion so Google Arts and Culture. Gałarie de łe someje Notasion Altri projeti Wikimedia Commons el detien imàjini o altri file so Gałaria dei Ufisi el detien schemi gràfeghi so Linganbi foresti Sito ufisałeuffizi.it. (inglezo) Sito ufisałeuffizi.it. Uffizi, Gallerìa degli-sapere.it, De Agostini. (EN) Uffizi GalleryEnçiclopedia Britannica, Encyclopædia Britannica, Inc. Opere di Gałaria dei UfisiopenMLOL, Horizons Unlimited srl. (EN) Gałaria dei UfisiStructurae. Gałaria dei UfisiCulturaItalia, Istituto centrale per il catalogo unico.